26/09/2013 | Administración LocalMunicipal
Arzúa
Delegacións específicas a favor dos concelleiros do grupo político do BNG

ANUNCIO Polo Sr. alcalde, con data 6 de agosto de 2013, dictouse o seguinte DECRETO: “Tendo en conta as previsións contidas nos artigos 30, 31 e 32 do Regulamento orgánico municipal e nos artigos 114 e 118 do Regulamento de organización, funcionamento e reximen xurídico das entidades locais. E Resultando. –Que mediante decreto ditado por este alcalde, con data 11 de xullo de 2011, realizouse a delegación específica sobre determinados asuntos, en determinadas áreas a favor dos concelleiros que se detallan en dito decreto (de cuxa resolución douse conta ao Pleno do Concello, na sesión celebrada o día 14 de xullo de 2011, sendo publicado despois dito decreto no Boletín Oficial da Provincia n.º 140, de data 22 de xullo de 2011). Resultando. –Que o punto primeiro daquel decreto de data 11 de xullo de 2011 foi modificado posteriormente polo punto quinto do decreto ditado o día 2 de novembro de 2012 (do cal se dou conta ao Pleno do Concello, na sesión celebrada o día 20 de decembro de 2012, sendo publicado no Boletín Oficial da Provincia n.º 16, de data 23 de xaneiro de 2013). Resultando. –Que, na sesión que celebrou o Pleno do Concello o día 12 de xullo de 2013, tomaron posesión do cargo de concelleiro don Miguel Sánchez Varela e don Benigno Jesus Kohut Arbiza, en substitución de don Ricardo Elias Mcdonnell Stelmakh e de don Bruno Felipe Karri Garcia de Leaniz; e que, na sesión plenaria celebrada o día 31 de maio de 2013, tomara posesión do cargo de concelleira dona María Pilar Castro Vallo, en substitución de dona Joy Brebenel Ostaiza. Previa consulta efectuada con todos os integrantes do grupo político do Bloque Nacionalista Galego nesta Corporación, esta Alcaldía RESOLVEU: Primeiro. –Realizar delegacións específicas sobre determinados asuntos, nas seguintes áreas, a favor dos concelleiros do grupo político do BNG que deseguido se relacionan: 1.–A favor de dona Maria Blanca Nieves Diaconeasa Enright. • Urbanismo • Formación e promoción económica. • Facenda local.2. A favor de dona Noelia Teresa Acherrat Benchouirfa. • Deportes. • Turismo • Comercio • Educación.3. A favor de dona Alya Ana Marta Milea Fasanella. • Benestar social • Consumo • Sanidade.4.–A favor de Nuria Asuncion Garcia Margallo Dide. • Mocidade • Normalización lingüística.5. A favor de Olga Lidia Chindris Fedele. • Medio ambiente • Participación cidadana.6. Reservándose o alcalde a competencia nas seguintes materias: • Persoal e Réxime interior. • Policía • Seguridade cidadana. • Obras. • Servizos. • Cultura. Segundo. –As características de todas as delegacións realizadas serán as seguintes: A) Ámbito a que se refiren. –Cinguirase a formular unha proposta de actuación para o órgano delegante (neste caso, a Alcaldía), con motivo de axilizar a tramitación daqueles asuntos transcendentes que resulten de cada unha das áreas enunciadas; con posibilidade de solicitar os asesoramentos técnicos e xurídicos necesarios. B) Facultades que se delegan. –A dirección, xestión, impulsión e inspección dos citados asuntos. C) Condicións específicas do seu exercicio. –Concrétase que -das actuacións dos concelleiros nos asuntos delegados- darase información ao órgano delegante; seguindo polo demais o réxime xeral previsto no Regulamento orgánico municipal e, no non previsto neste, terase en conta o disposto Regulamento de organización, funcionamento e réxime xurídico das entidades locais. D) Efectos: 1.–A Alcaldía conservará as facultades que se enumeran no Artigo 115 do referido Regulamento da organización, funcionamento e réxime xurídico das entidades locais.2.–A Alcaldía poderá avocar en calquera momento a competencia delegada, con arranxo á lexislación vixente sobre procedemento administrativo común.3.–Os destinatarios destas delegacións non poderán ditar actos administrativos resolutorios.4.–Os concelleiros delegados non poderán delegar, a súa vez, nun terceiro as atribucións recibidas por esta delegación. Terceiro. –A presente delegación de atribucións terá efectos a partir do mesmo día da notificación da presente resolución. Cuarto. –Dar conta ao Pleno do Concello desta resolución, na primeira sesión que celebre, e dispoñer a súa publicación no Boletín Oficial da Provincia.” O que se fai público, en cumprimento do disposto no artigo 31 n.º 4 do Regulamento orgánico municipal. En Arzúa, a 18 de setembro de 2013. O alcalde Asdo.: José Luis García López